નવી દિલ્હીઃ રાષ્ટ્રીય મહિલા આયોગ (એનસીડબલ્યૂ)એ કેન્દ્ર સરકારને ચર્ચામાં 'કન્ફેશન'ની પરંપરાને ખતમ કરવાની ભલામણ કરી છે. કારણ કે તેના દ્વારા મહિલાઓને બ્લેકમેલ કરી શકાય છે. ચર્ચોમાં પાદરી સમક્ષ ભૂલોનો સ્વીકાર કરવાની પરંપરાને 'કન્ફેશન' કહેવામાં આવે છે. એનસીડબલ્યૂની અધ્યક્ષ રેખા શર્માએ કહ્યું કે કેરળના ચર્ચમાં દુષ્કર્મ અને યૌન શોષણની વધતી ઘટનાઓની કેન્દ્રીય એજન્સીઓ દ્વારા તપાસ કરાવવાની પણ જરૂર છે. તેઓએ કહ્યું કે, પાદરી મહિલાઓ પર ખાનગી વાતો જણાવવા માટે દબાણ કરે છે અને એવો જ એક મામલો અમારી સામે છે, આવા અનેક મામલા હશે અને અમારી સામે છે એ માત્ર એક કડી છે.